Δοκιμασία αξιολόγησης σφαιρικών νοητικών ικανοτήτων μέσα από την εκτέλεση καθημερινών δραστηριοτήτων σε εικονικό περιβάλλον
Creators: name: Αλτάνης, Νικόλαος Σπυρίδωνα
Publisher: name: Aristotle University of Thessaloniki
Year: 2023
Subjects: Αλτσχάιμερ
Αξιολόγηση νοητικών ικανοτήτων
Εικονικό περιβάλλον
Alzheimer
Cognitive assessment
Virtual environment

description: Η έγκυρη και έγκαιρη διάγνωση ήπιων και μείζονων νευροεκφυλιστικών παθήσεων και ιδιαιτέρως της νόσου Alzheimer, καθώς και η διερεύνηση των δυσκολιών των ασθενών στις δραστηριότητες της καθημερινής τους ζωής, αποτελεί εδώ και δεκαετίες έναν από τους σημαντικότερους σκοπούς του τομέα των νευροεπιστημών. Ωστόσο, η διάγνωση αυτή είναι συχνά δύσκολο να παράξει έγκυρο αποτέλεσμα μέσω της τυπικής εξέτασης με μολυβί και χαρτί, αφού μέσω αυτού του τρόπου δεν υπάρχει ρεαλισμός. Συνεπώς, τα τελευταία χρόνια συνεχώς αναπτύσσονται όλο και περισσότερες ψηφιακές εφαρμογές με στόχο την αντικατάστασή τους. Σκοπός της διπλωματικής εργασίας είναι η δημιουργία μιας τέτοιας οικολογικής ψηφιακής δοκιμασίας σαν πρόγραμμα ηλεκτρονικού υπολογιστή με τη χρήση της μηχανής παιχνιδιών Unity, η οποία θα παρομοιάζει τις καθημερινές δοκιμασίες που εκτελεί ένας άνθρωπος, εφαρμοσμένη σε μια εικονική κατοικία. Προκειμένου, όμως, να μην επηρεαστούν τα αποτελέσματα της από την έλλειψη εξοικείωσης του εξεταζόμενου με τους ηλεκτρονικούς υπολογιστές, ο χειρισμός θα πραγματοποιείται από τον εξεταστή με την καθοδήγηση του ασθενούς. Το εικονικό σπίτι αποτελείται από πέντε χώρους (κουζίνα, σαλόνι, υπνοδωμάτιο, μπάνιο, μπαλκόνι). Εκεί ο εξεταζόμενος καλείται να εκτελέσει κάποιες δοκιμασίες οι όποιες είναι χωρισμένες σε μέρος δοκιμασιών προετοιμασίας και έξι κύρια μέρη δοκιμασιών. Κάθε μια από αυτές τις δοκιμασίες βασίζεται στα υποκειμενικά νοητικά παράπονα των ανθρώπων με νευροεκφυλιστικές παθήσεις και επομένως εξετάζει με οικολογικό τρόπο (με βάση καταστάσεις της πραγματικής ζωής) τις βασικές νοητικές ικανότητες του ασθενούς. Στην παρούσα διπλωματική εργασία δίνεται ιδιαίτερη βάση στις τεχνικές διαδικασίες υλοποίησης μέσω του περιβάλλοντος Unity, επανελέγχου και διόρθωσης της εφαρμογής. Καταλήγοντας, ύστερα από τον επανέλεγχό της και τις πρώτες δοκιμές, διαπιστώθηκε ότι η ανωτέρω ψηφιακή δοκιμασία θα μπορούσε να είναι χρήσιμο διαγνωστικό εργαλείο καθώς και ένας χρήσιμος οδηγός για το σχεδιασμό αποτελεσματικών προγραμμάτων νοητικής εκπαίδευσης για άτομα με νευροεκφυλιστικές παθήσεις.
description: Accurately and promptly diagnosing mild and major neurodegenerative diseases early, including Alzheimer's disease, and investigating the daily life difficulties experienced by sufferers have long been important objectives in neuroscience research. However, the traditional pencil and paper examination often fails to provide reliable results due to its lack of realism. In recent years, an increasing number of digital applications have been developed to substitute human performance. This thesis endeavours to construct a digital test using the Unity game engine as a computer program. The test will be an ecological test that accurately emulates commonplace daily tasks performed by a human, implemented in a virtual household. However, to prevent the results from being impacted by the examinee's lack of familiarity with computers, the examiner will perform the manipulation while being guided by the patient. The virtual house comprising of a kitchen, living room, bedroom, bathroom, and balcony allows for the evaluation of basic cognitive abilities. Divided into six stages, including a preparation phase, each test is designed to measure subjective cognitive complaints among people afflicted with neurodegenerative diseases in ecologically testing circumstances, modeled on daily life situations. This thesis focuses on the technical processes involved in implementing the application using the Unity environment, including rechecking and correcting errors. The effectiveness of the above digital test as both a diagnostic tool and guide for creating effective cognitive training programs programs for people with neurodegenerative diseases was determined through re-testing and initial trials.
description: Σε συνεργασία με: Λογιστικής και Χρηματοοικονομικής (Πανεπιστήμιο Μακεδονίας)